Author: Beatrix Potter
Date: 2019-07-17T22:00:00+00:00

Historien om frøken Muffe

Dette er en pusekatt som heter frøken Muffe, og hun syns hun hørte ei mus!

Dette er musa som titter frem bak skapet og gjør narr av frøken Muffe. Han er ikke noe redd for en kattunge.

Dette er frøken Muffe som hopper – akkurat litt for sent. Hun bommer på musa og dunker hodet sitt.

Hun synes skapet er veldig hardt.

Musa ser ned på frøken Muffe fra toppen av skapet.

Frøken Muffe knytter hodet sitt inn i en støvklut og setter seg foran peisen.

Musa synes hun ser ut til å ha blitt veldig dårlig. Han klatrer ned via klokkesnora.

Frøken Muffe ser bare dårlige og dårlige ut. Musa kommer litt nærmere.

Frøken Muffe holder det stakkars hodet sitt i potene sine og ser på ham gjennom et hull i støvkluten. Musa kommer veldig nære.

Og så plutselig – kaster frøken Muffe seg over musa.

Og fordi musa ertet frøken Muffe i ste – vil frøken Muffe også erte musa litt, og det er jo ikke spesielt snilt av frøken Muffe.

Hun knytter ham inn i støvkluten og kaster den rundt som en ball.

Men hun hadde helt glemt hullet i støvkluten; og da hun knyttet den opp – var det ingen mus der.

Han har vridd seg ut og løpt av gårde, og nå tar han seg en sving på toppen av skapet!

SLUTT

Lastet fra: EventyrForAlle.no

Les og hør kjente og ukjente eventyr,
gratis på norsk.

Britisk kunsteventyr av Beatrix Potter (1866-1943). (Offentlig eiendom - public domain)

Originaltittel: The Story of Miss Moppet

Norsk oversettelse: Karl-Robert Rønning

Basert på den originale engelske teksten fra The Story of Miss Moppet, 1906 (gutenberg.org) (Offentlig eiendom - public domain)

Dette verket er lisensiert under følgende Creative Commons lisens: Navngivelse-DelPåSammeVilkår 4.0 Internasjonal. For å se en kopi av denne lisensen, besøk http://creativecommons.org/licenses/by-sa/4.0/.

Illustratør: Beatrix Potter (1866-1943)

Kilde: The Story of Miss Moppet, 1906 (gutenberg.org)

Dette arbeidet er fri for kjente opphavsrettsrestriksjoner.

Table of Contents

- Historien om frøken Muffe

- Rettigheter og info